b'\n_START_ARTICLE_\nDiopsid\n_START_PARAGRAPH_\nDiopsid er et vanlig silikatmineral som finnes i alle kalsium- og magnesiumrike bergarter. Mineralet inng\xc3\xa5r i pyroksen-ruppen og best\xc3\xa5r av kalsiummagnesium-silikat CaMg[Si\xe2\x82\x82O\xe2\x82\x86]. Mineralet er hvitt (kalles da malakolitt), lysegr\xc3\xb6nt, eplegr\xc3\xb8nt eller gr\xc3\xa5vitt. Magnesiumionene (Mg\xc2\xb2\xe2\x81\xba) kan erstattes med jern (Fe\xc2\xb2\xe2\x81\xba) i alle proporsjoner og kalles da salitt. Om magnesium helt erstattes av jern kalles mineralet hedenbergitt CaFe[Si\xe2\x82\x82O\xe2\x82\x86]. Hedenbergitt er m\xc3\xb8rkegr\xc3\xb8nn til svartgr\xc3\xb8nn. Densiteten til diopsid varierer mellom 3,27 og 3,38 g/cm\xc2\xb3 og for hedenbergitt mellom 3,5 og 3,6 g/cm\xc2\xb3. Mineralet utmerkes av h\xc3\xb8y spaltbarhet i krystallens lengderetning, der vinkelen mellom spaltesidene 87\xc2\xb0 og 93\xc2\xb0. Utmerkende er ogs\xc3\xa5 avsondringen i parallelle plater, nesten vinkelrett mot krystallens lengderetning. Hardheten er 5-6 i Mohs hardhetsskala. Pulverfargen er hvit for diposid og gr\xc3\xa5gr\xc3\xb8nn for hedenbergitt.'